Skiptastjórar þrotabús WOW air eru sakaðir um að hafa tvíselt eignir úr búinu . Þrotabúið virði ekki samkomulag um sölu á kynningarefni WOW air og hafi þess í stað ákveðið að selja efnið til Michele Roosevelt Edwards , sem vinnur nú að endurreisn WOW air . Þetta kemur fram á forsíðu Fréttablaðsins í dag . Þá er annar skiptastjórinn gagnrýndur fyrir að hafa deilt trúnaðarupplýsingum um kaupverð . „ Það eru ótrúleg vinnubrögð af hálfu þrotabús að selja sama hlutinn tvisvar sinnum , þræta svo fyrir það og reyna að kúga menn til að gefa eftir . Ég hef stundað viðskipti lengi bæði hér á landi og erlendis en hef aldrei upplifað svona vinnubrögð , “ segir Engilbert Hafsteinsson fjárfestir og áður framkvæmdastjóri sölu - og markaðssviðs hjá WOW air á árunum 2014 til 2018 , í samtali við Fréttablaðið .